S-2205/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 28. mars 2023, á hendur E-x-x V-x-x, kt. [...], [...], Reykjavík, fyrir umferðarlagabrot með því að hafa, sunnudaginn 5. febrúar 2023, ekið bifreiðinni [...] ( fastanr: [...]) sviptur ökurétti um Vesturlandsveg við Blikastaðaveg í Reykjavík, þar sem lögregla stöðvaði aksturinn.

Telst háttsemi ákærða varða við 1. mgr. 58. gr., sbr. 1. mgr. 95. gr. umferðarlaga nr. 77/2019. Þess er krafist að ákærði verði dæmdur til refsingar og til greiðslu alls sakarkostnaðar.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 21. mars 2023, hefur ákærði margítrekað verið dæmdur fyrir að akstur sviptur ökurétti. Fyrst með dómi Héraðsdóms Reykjaness [...] 2015 en þá var ákærði dæmdur í 6 mánaða fangelsi, skilorðsbundið til tveggja ára, meðal annars fyrir akstur sviptur ökurétti. Með dómi Héraðsdóms Reykjaness[...] 2016 var ákærði dæmdur í 9 mánaða fangelsi, þar af 6 mánuði skilorðsbundna til tveggja ára, meðal annars fyrir akstur sviptur ökurétti og var þá fyrri skilorðsdómur dæmdur upp. Með dómi Héraðsdóms Suðurlands [...] 2017 var ákærða dæmdur hegningarauki við fyrri dóm og dæmdur í 15 daga fangelsi meðal annarsfyrir akstur sviptur ökurétti. Þá var ákærði dæmdur í 1 2 mánaða fangelsi með dómi Héraðsdóms Reykjavíkur [...] 2017 meðal annars fyrir akstur sviptur ökurétti en dómurinn var hegningarauki við fyrri dóm. Með dómi Héraðsdóms Reykjavíkur [...] 2018 var ákærði dæmdur í 10 mánaða fangelsi meðal annars fyrir akstur sviptur ökurétti. Dómurinn var hegningarauki að hluta við fyrri dóm. Þá var ákærði dæmdur í 18 mánaða fangelsi með dómi Héraðsdóms Reykjavíkur [...] 2019 meðal annars fyrir akstur sviptur ökurétti. Dómurinn var að hluta til hegningarauki við fyrri dóm. Ákærði var síðast dæmdur í 2 ára og 2 mánaða fangelsi með dómi Héraðsdóms Reykjavíkur [...] 2021 og var þá reynslulausn sem ákærða hafði verið veitt[...] 2020 á eftirstöðv um 607 daga refsingar dæmd upp. Sakaferill ákærða kemur að öðru leyti ekki til skoðunar við ákvörðun refsingar nú.

Við ákvörðun refsingar er við það miðað að ákærði hafi nú í sjötta sinn, eftir að hann varð fullra 18 ára og innan ítrekunartíma, sbr. 3. mgr. 71. gr. almennra hegningarlaga nr. 19/1940, gerst sekur um akstur sviptur ökurétti.

Ákærða var veitt reynslulausn [...] 2022 í 2 ár á eftirstöðvum 400 daga refsingar vegna fyrri dóma. Með broti því sem ákærði er nú sakfelldur fyrir hefur hann rofið skilorð þeirrar reynslulausnar og verður hún því dæmd upp og refsing ákveðin í einu lagi, sbr. 1. mgr. 82. gr. laga um fullnustu refsinga nr. 15/2016 og 60. gr. almennra hegningarlaga nr. 19/1940.

Með hliðsjón af framangreindu, sakarefni þessa mál sog dómvenju þykir refsing ákærða hæfilega ákveðin 17 mánaða fangelsi.

Engan sakarkostnað leiddi af meðferð málsins.

Ákærði greiði málsvarnarþóknun skipaðs verjanda síns, G-kk-ef N-kk-ef G-kk-ef lögmanns, 120.528 krónur að meðtöldum virðisaukaskatti.

Af hálfu ákæruvaldsins flutti málið J-kk-nf K-kk-nf aðstoðarsaksóknari.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, E-x-x V-x-x, sæti fangelsi í 17 mánuði.

Ákærði greiði málsvarnarþóknun skipaðs verjanda síns, G-kk-ef N-kk-ef G-kk-ef lögmanns, 120.528 krónur að meðtöldum virðisaukaskatti.

H-kvk-nf S-kvk-nf B-kvk-nf